recursal/SuperWikiNEXT-32B huggingface dataset:
***Algophilus*** er en slekt av små, vannlevende biller som gjør lite av seg. De svømmer rundt mellom vannplantene, men er relativt dårlige svømmere sammenlignet med familier som vannkalver og virvlere. De voksne billene er temmelig altetende mens larvene lever av alger.

Utseende
--------

En liten (ca. 2 millimeter), avlang vanntråkker. Hodet er forholdsvis stort, fasettøynene store og litt utstående. Pannen er rundet, tett og fint punktert. Pronotum er avrundet firkantet, med grove ppunktgroper, særlig i midten. Dekkvingene er litt pæreformede, jevnt og fint punktert.

Levevis
-------

Vanntråkkerne lever i vegetasjonsrike ferskvann og holder seg mellom vannplantene. De voksne spiser ulike slags organismer som ikke er for raske for dem, for eksempel insekt-egg, fåbørstemark, små krepsdyr, hydroider og alger. De kan minne om små vannkalver men kjennes lett på sin høye kroppsform og "hjelpeløse" svømming.

Utbredelse
----------

Arten er utbredt i Sør-Afrika. Arten er funnet på Table Mountain i Cape Town, men antas å være utdødd der.

Systematisk inndeling
---------------------

**Treliste**
* Ordenen biller, **Coleoptera**
	+ Underordenen Adephaga
		- Familien vanntråkkere, Haliplidae
			* Slekten ***Algophilus*** Zimmermann, 1924
				+ *Algophilus lathridioides* Zimmermann, 1924

Referanser
----------

1. ↑  Zimmermann, A. 1924: Die Halipliden der Welt. *Entomologische Blätter*, 20: 1–16, 65-80, 129-144, 193-213.

Kilder
------

* Beutel, R.G. 1996. *Haliplidae i Tree of life.*

Eksterne lenker
---------------

* (en) *Algophilus* i Global Biodiversity Information Facility Rediger på Wikidata

* (en) *Algophilus* hos NCBI Rediger på Wikidata

* *Algophilus* – detaljert informasjon på Wikispecies Rediger på Wikidata
**Franz Egil Engeland** (1944–1984) var en norsk renovasjonsarbeider og politisk aktivist. Han var den første formann i Kommunistisk Arbeiderforbund.

Engeland hadde bakgrunn fra NKP og Norges Kommunistiske Ungdomsforbund. I 1969 sto han på Stortingslisten for Vest-Agder for partiet. Han var dette året formann i en av partiets lokale ungdomsorganisasjoner, Kristiansand KUL. Han tilhørte imidlertid den NKP-opposisjonen som støttet den nye ml-bevegelsen som vokste fram på slutten av 1960-tallet, og ble i 1969 ekskludert fra KU på et møte der Reidar T. Larsen representerte partiledelsen.

Engeland ble i oktober 1972 formann i det nystiftede Kommunistisk Arbeiderforbund. Han satt også i redaksjonen for KAs avis *Den røde arbeideren* fra 1973 til 1975. I tillegg sto han som redaktør for et nummer av organisasjonens teoretiske tidsskrift *Røde Fane*.

På KAs andre landsmøte i februar 1975 ble Engeland gjenvalgt som formann. På denne tiden var det imidlertid politisk strid innad i KA. Kort tid etter at han var gjenvalgt besluttet sentralkomiteen i organisasjonen å «permittere» Engeland fra formannsvervet, og la Kjell Hovden ta over funksjonen. Engeland ble i neste omgang utelukket fra KA. 

Han sluttet seg senere til AKP(m-l), der han var medlem til sin død.

Referanser
----------

1. ↑   Dødsårsakregisteret, www.digitalarkivet.no, oppført som Egil Frantz Engeland[Hentet fra Wikidata]
2. ↑   Slekt og Datas Gravminnebase, «Minneside basert på bilder og gravminnedata for Franz Egil Engeland», besøkt 2. januar 2022[Hentet fra Wikidata]
3. 1 2  «Stortingsvalget 1969, hefte 1» (PDF). Statistisk sentralbyrå. 1969. Besøkt 14.09.2011.
4. ↑  *Den røde arbeideren* nr. 2 1974, side 9
5. ↑  *Røde Fane* ekstrautgave, stensil oktober 1969, side 2
6. ↑  *Røde Fane* nr 2 1975
7. ↑  *Den røde arbeideren* nr. 3 1975, side 5
8. ↑  *Røde Fane* nr 3 1975
9. ↑  *Den røde arbeideren* nr 6-7 1975
Residensen til de bayerske hertugene, kurfyrstene og kongene i München
En **residens** (latin: *residentia*/*residere*, å sitte, slå seg ned, bo) er et fyrstelig eller kongelig regjeringssete. Vanligvis forstås det som den faste bopelen til en verdslig eller kirkelig fyrste, i motsetning til det administrative setet til en regjering eller et midlertidig besøkt herresete som middelalderens tyske *pfalz*-fyrster.

Residensbygningen er oppført som slott eller palass, hvorav begrepet residensslott er avledet.

Dagens betydning
----------------

En ambassadørs representative bolig blir i dag ofte kalt en residens. Begrepet blir nå også brukt i forbindelse med luksuriøse bosteder for personer med høye krav. Eksempelvis er en *seniorresidens* et hotellignende boligkompleks med høyeste komfort for (velstående) pensjonister (en eufemisme for *eldrebolig*). En *strandresidens* eller *jaktresidens* er et luksushotell eller et eksklusivt ferieboliganlegg med direkte tilgang til en strand eller jaktområder. En fyrstes sommersete blir ofte kalt *sommerresidens*.

Residensby
----------

En *residensby* er betegnelsen på stedet hvor en aristokratisk hersker hadde sitt sete. I middelalderens og nyere tids klassiske residensbyer var ofte det geistige og økonomiske potensialet til herskerens område konsentrert. Fremfor alt er de tidligere residensbyenes arkitektur preget av deres funksjon som herskerens representative bosted. 

Et klassisk eksempel på en residensby er München, som var setet til Wittelsbachene, og som utviklet seg til å bli Bayerns sentrum, og som følge av dette også sentrum for politikk, næringsliv og kultur i Bayern. I dag blir bygninger fra tiden som residensby ofte benyttet til offentlige formål.

Litteratur
----------

* Hans Joachim Kessler: *Thüringer Residenzen.* Verlag Mitteldeutsche Editionen 2001, ISBN 3-934967-01-9

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND **·** NKC
 |
Algonquin-toppen
Kart over staten New York med Adirondack statspark i grøntAlgonquin-toppenAlgonquin-toppenKart over staten New York med Adirondack statspark i grønt
**Algonquin-toppen** (*Algonquin Peak*) er den nest høyeste toppen i Adirondack-fjella og i delstaten New York i USA. Den ligger i Essex fylke, og har en høyde på 1559 meter over havet.

Navnet er etter Algonquin-stammen. Det er imidlertid tvilsomt om denne stammen befant seg så langt sør som dette.

Fjellet, som tilhører kjeden MacIntyre-fjella, er populært blant turgåere, og turen til topps langs den vanligste ruta er kortere, men atskillig brattere enn til toppen på Mount Marcy, det høyeste fjellet i området. Det store antallet besøkende har gjort skade på plantelivet, og det er derfor innført en del restriksjoner for vandrere.

Referanser
----------

1. ↑  «Elevations and Distances in the United States». USAs geologiske undersøkelser. 29. april 2005. Arkivert fra originalen 20. november 2010. Besøkt 1. juli 2017.
2. ↑  Summitpost.org om navnet

Eksterne lenker
---------------

* USAs stednavndatabase
* Algonquin-toppen hos peakbagger.com
* Algonquin-toppen hos summitpost.org

|  |  |
| --- | --- |
| Oppslagsverk/autoritetsdata | GeoNames **·** GNIS
 |
Må ikke forveksles med Resett.

**Reset** er en norsk eurodance musikkgruppe.

De slo gjennom i 1999 med singlen *Blue*, og har senere utgitt flere singler og CD-er.

Historie
--------

Stig Antonsen startet *Reset* alene i 1994. Prosjektet ble så lagt til side. I 1996 startet han arbeidet med Reset igjen. Denne gangen sammen med Trude Barstad og Christian Onshus. Sommeren 1996 ble singlen *U R My Dream* utgitt, men etter 6 måneder ble prosjektet avsluttet. Høsten 1998 startet Stig Antonsen et samarbeid med Camilla Henningsen. De produserer først sangen «Oh What A Day». Thomas Borgvang blir kontaktet, og blir medlem av gruppa, Reset ble startet igjen. Produksjonen av albumet *Play* startet. Sommeren 1999 slo gruppa igjennom med singelen *Blue*. Den ble en av Norges mest solgte dance-singler, totalt 18 000 kopier ble solgt. I november 1999 ble albumet *Play* utgitt. Noen måneder senere fikk de gullplate for albumet.

I 2001 kom albumet *Calling You*. Den første singlen fra albumet var *Calling You*. Singelen lå 11 uker på VG-lista. Singlen lå også 20 uker som nummer 1 på NRKs Ti i skuddet. Med det slo de en 30 år gammel rekord.

Medlemmer
---------

* Stig Antonsen
* Thomas Borgvang
* Camilla Alvestad

Tidligere medlemmer
-------------------

* Trude Barstad
* Christian Onshus
* Jon-Egil Ramslie

Diskografi
----------

* *U R My Dream* (single, 1996)
* *Blue* (single, 1999)
* *Play* (album, 1999)
* *Get Me* (single, 1999)
* *Calling You* (album, 2001)
* *Say I'm the One* (single, 2001)
* *Say Yeah!* (single, 2001)
* *Wings of Love* (single, 2002)
* *Just Say Yeah* (singel, 2009)
* *One Love* (singel, 2011)
* *So High* (singel, 2011)

Eksterne lenker
---------------

* (en) Reset på Discogs Rediger på Wikidata

* (en) Reset på MusicBrainz Rediger på Wikidata

* (en) Reset på Songkick Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs
 |
Leirtavle med tekst fra Baalsyklusen. Utstilt i Louvre.
***Baal-syklusen*** er en tekst fra ugarittisk mytologi, som skildrer torden- og fruktbarhetsguden Baals kamp mot skaperguden Els to sønner havguden Yammu og dødsrikeguden Motu, for å oppnå lederrollen blant gudene. 

Teksten er bare kjent i fragmener fra seks leirtavler med kileskrift som er funnet i Ugarit i utgravninger fra 1930–33. Den er nedskrevet under kong Niqmaddu II i byens storhetstid i yngre bronsealder, ca 14.-12. århundre f.Kr.; men har trolig hatt en muntlig forhistorie, minst tilbake til 18. århundre f.Kr. da Baal fikk sin posisjon i Ugarit.

Den delen av teksten som er kjent kan deles i tre deler. Først bekjemper Baal havguden Yammu (og Naharu). I den andre delen søker Baal anerkjennelse fra El, og retten til å bygge et palass i gudenes rike. I den tredje delen forsøker Baal å overvinne Motu, men må gi tapt. Baals død truer imidlertid balansen i kosmos, og Motu må gi etter og inngå en maktfordeling med Baal. Tekstens funksjon har trolig dels vært å legitimere Baals lederposisjon i ugarittisk mytologi, og dels vært å gi en kosmogonisk forklaring på forholdet mellom livskreftene (Baal) og kaoskreftene havet (Yammu) og døden (Motu).

Teksten er utgitt på norsk i antologien *Baal, gudenes konge i Ugarit*, 2008.

Referanser
----------

1. ↑  «Louvre Collections». Besøkt 29. april 2021.
2. ↑  Kilde er Jens Braarvigs innledning og etterord til *Baal, gudenes konge i Ugarit*, 2008

  


|  |  |
| --- | --- |
| Oppslagsverk/autoritetsdata | VIAF **·** LCCN
 |
Utsyn fra Wartenberg mot Baaralb og (unge) Donau
Donaus offisielle kilde i Donaueschingen. Moder Baar viser den unge piken (Donau) veien.
**Baar** er en høyslette på mellom 600 til 900 meter i Baden-Württemberg, med byen Donaueschingen som geografisk sentrum. Landskapet strekker seg inn i Schwarzwald i vest, Schwäbische Alb i øst. I sør avgrenses landskapet av Sveits.

I Baar ligger kildene til Neckar (Schwenninger Moos) og Donau (Donaueschingen). Elvene Breg og Brigach har utspring i henholdsvis Furtwangen im Schwarzwald og St. Georgen im Schwarzwald. Disse to elvene renner sammen i Donaueschingen og danner Donau.

Geologi
-------

Baar ble dannet i juratiden og kalles derfor gjerne Baarjura. Landskapet grenser til det som tradisjonelt kalles Jurafjellene, nemlig grenseområdet mellom Frankrike og Sveits.

Delområder av Baar
------------------

Baar kan deles opp i fire mindre landskaper: Wutachland (etter elven Wutach) i sør, Baarschwarzwald (vest), Baahormulde med Riedbaar i sentrum og Baaralb i øst. Baaralb omfatter Hohenkarpfen (912 meter over havet) og Lupfen (977 moh).

Landskapet Baar er kjerneområdet i regionen Schwarzwald-Baar-Heuberg og omfatter deler av landkretsene Breisgau-Hochschwarzald, Schwarzwald-Baar, Rottweil og Tuttlingen.

Landsbyer og steder i Baar
--------------------------

Wutachland:

- Löffingen og Döggingen

Baarschwarzwald:

- St Georgen im Schwarzwald, Furtwangen im Schwarzwald, Königsfeld im Schwarzwald og Vöhrenbach

Baarhocmulde:

- Bad Dürrheim, Bräunlingen, Brigachtal, Donaueschingen, Hüfingen, Rottweil, Trossingen og 
Villingen-Schwenningen

Baaralb:

- Blumberg, Geisingen, Hintschingen, Zimmern, Immendingen, Spachingen, Aldingen og Tuttlingen

Historie
--------

Opprinnelig fantes i det karolingiske Alamannia tre områder kalt Baar: Øst-, Vest- og Albuinsbaar. Det dreide seg om tre store forvaltningsenheter som var oppdelt i flere kommuner. Dagens Baar-landskap var Adelhartsbaar, en del av Vest-Baar. I området omkring Rottweil eksisterte det fra 8.-10. århundre grevskapet Baar.

Senere ble grevene av Sulz forlent med Baar og dette besto så sent som i det 11. århundre. Grev Hermann von Sulz overlot i 1282 grevskapet Baar til kong Rudolf 1. som igjen overlot det til grev Heinrich von Fürstenberg.

Turisme
-------

Donau sykkelvei (Donauradweg) starter ved Donaus kilde i Donaueschingen.

Eksterne lenker
---------------

* (en) Baar – kategori av bilder, video eller lyd på Commons Rediger på Wikidata
* Hjemmeside for Schwarzwald-Baar-Kreis
* Baarforeningen


|  |  |
| --- | --- |
| Oppslagsverk/autoritetsdata | Store norske leksikon **·** GND **·** HDS **·** GeoNames
 |

‎

Portal: Tyskland
**Bjørg Aase Sørensen** (født 18. februar 1944, død 16. juni 2010) var en norsk sosiolog, arbeidsforsker og professor. Hun var professor ved Høgskolen i Vestfold og hadde i tillegg bistillinger som seniorforsker ved Arbeidsforskningsinstituttet (der hun begynte som forsker i 1967) og professor II ved Universitetet i Oslo. Hun var mag. art. i sosiologi fra 1969 og dr. philos. fra 1983. Hun var redaktør for Acta Sociologica 1974-76. Sørensen beskrives som en nestor innen arbeidsmiljøforskningen både i Norge og internasjonalt og ble tildelt Arbeidsmiljøprisen i 2005. Medlem av Agder Vitenskapsakademi (2003).

Referanser
----------

1. ↑  «Biografi hos Norsk journalistlag». Arkivert fra originalen 7. mars 2016. Besøkt 26. juni 2010.
2. ↑  «Nekrolog hos Arbeidsforskningsinstituttet». Arkivert fra originalen 27. mai 2012. Besøkt 26. juni 2010.
3. ↑  Arbeidsforskningsinstituttet: En verdig prisvinner[*død lenke*]
4. ↑  «- 'Det bare er sånn' holder ikke» Artikkel hos Arbeidstilsynet[*død lenke*]

|  |  |
| --- | --- |
| Oppslagsverk/autoritetsdata | VIAF **·** LCCN **·** SUDOC
 |
***Fornvännen*** er et av Nord-Europas ledende vitenskapelige tidsskrifter innen arkeologi og eldre kunsthistorie. Den har blant annet Nordens største anmelderavdeling på fagområdet. Artiklene er skrevet på nordiske språk, engelsk eller tysk med sammendrag på engelsk. Tidsskriftet kommer ut med fire hefter per år.

*Fornvännen* ble utgitt av Vitterhetsakademien fra 1906 og erstattet da *Vitterhetsakademiens Månadsblad* og *Svenska Fornminnesföreningens Tidskrift*. Fra juni 2000 finnes *Fornvännen* også i en elektronsk utgave på Internet. En skannet og OCR-fortolket nettversjon av tidsskriftets første 100 årganger med kraftfulle søkeverktøy ble satt i drift i november 2007. Fra og med mars 2009 er Fornvännen en Open Access-tidsskrift som blir publiseert seks måneder etter hvert nummer på papir.

Eksterne lenker
---------------

* Vitterhetsakademien Fornvännen
* Fornvännen Open Access

  

Portaler: Arkeologi | Sverige


|  |  |
| --- | --- |
| Oppslagsverk/autoritetsdata | Nationalencyklopedin **·** ISSN **·** ISSN
 |
**Frans Eduard Fett** (født 12. januar 1849 i Hamburg, død 19. juni 1911) var en tysk-norsk industrimann.

Fett var sønn av den tyske forretningsmann Hinrich Fett (1807-1900) i Hamburg. Han begynte i 1870-årene å bygge opp sin egen virksomhet ved hjelp av farens kontaktnett. De første virksomhetene ble lagt til Göteborg og Christiania, og etter et opphold i Danmark der han studerte fremstilling av takpapp åpnet Fett tilsvarende virksomhet på Valløy. Virksomheten på Valløy ble etterhvert også utvidet med en tapetfabrikk, men Fett trakk seg ut av denne etter at Mellomriksloven ble opphevet og det ble toll på eksport til Sverige.

Etter at fabrikkanlegget på Valløy brant i 1889, så Fett seg om etter en tomt i hovedstadsområdet. Han endte opp med å flytte virksomheten til det daværende Aker kommune, etter å ha kjøpt Peter Wessel Wind Kildals brisselmølle og jernstøperi på Høyenhall.

Driften av Høienhall fabrikker ble overtatt av sønnen Harry Fett da faren døde i 1911.

Referanser
----------

1. 1 2 3 4   Eduard Fett & Co : Høienhall fabriker, Oslo : 1871-100 år-1971[Hentet fra Wikidata]
2. ↑  Fett, Harry (1950). *Eduard Fett: 12. januar 1849 - 19. juni 1911 : tale ved bedriftsfest 12. januar 1949*. Oslo.
3. 1 2  Eduard Fett & co. Høienhall fabriker (1971). *Eduard Fett & Co: Høienhall fabriker, Oslo : 1871-100 år-1971*. [Oslo]: E. Fett. s. 27-37.

|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister
 |
***The Equalizer 2*** (noen ganger promotert som «The Equalizer II») er en amerikansk vigilante-actionfilm fra 2018. Regissør var Antoine Fuqua. Dette var en oppfølger til actionfilmen *The Equalizer* fra 2014, som var basert på TV-serien med samme navn.

Hovedrollene spilles av blant andre Denzel Washington, Pedro Pascal, Ashton Sanders, Melissa Leo, og Bill Pullman. Filmen følger Robert McCall, en pensjonert US Marine og tidligere agent for Defense Intelligence Agency. Han søker hevn etter at vennene hans blir myrdet. Denzel Washington har tidligere spilt i flere andre filmer regissert av Antoine Fuqua, etter *Training Day* (fra 2001) The Equalizer (fra 2014) og *The Magnificent Seven* (fra 2016)

Equalizer 2 var produsert av Columbia Pictures, og ble først publisert i USA den 20. juli 2018.

Handling
--------

Tidligere soldat og DIA-agent Robert McCall (spilt av Denzel Washington) bor nå i et stort leilighetskompleks i Roxbury, Boston. McCall reiser til Istanbul for å hente den ni år gamle datteren til en bokhandel-eier, Grace Braelick (spilt av Tamara Hickey) som har blitt kidnappet av hennes voldelige tyrkiske far (spilt av Adam Karst) for å straffe Grace.

McCall hjelper også Sam Rubinstein (spilt av Orson Bean) en eldre Holocaust-overlevende som leter etter et maleri av søsteren sin. Disse søsknene ble separert i nazistenes dødsleire under andre verdenskrig, og maleriet deres ble deretter solgt ved en auksjon. Samtidig blir CIA-agent Susan Plummer og DIA-offiser Dave York, en av McCalls tidligere partner, blir sendt for å etterforske et tilsynelatende mord og selvmord i Brussel.

Men kort tid etter at de kommer til hotellet de skal overnatte ved, blir Susan myrdet på hotell-rommet sitt. Det antas først at hun døde under et mislykket ran. Når han mottar denne nyheten, begynner Robert McCall å etterforske både dødsfallet hennes og saken hun arbeidet med. Han oppdager snart at Susans dødsfall sannsynligvis var knyttet til saken hun etterforsket.

Skuespillere
------------

* Denzel Washington som Robert McCall
* Pedro Pascal som Dave York. DIA-offiser
* Ashton Sanders som Miles Whittaker
* Orson Bean som Sam Rubinstein
* Bill Pullman som Brian Plummer, Susans ektemann
* Melissa Leo som Susan Plummer. Agent fra CIA
* Jonathan Scarfe som Resnik
* Sakina Jaffrey som Fatima
* Kazy Tauginas som Ari
* Garrett Golden som Kovac
* Tamara Hickey som Grace Braelick
* Rhys Cote som datteren til Grace
* Adam Karst som Grace sin tyrkiske tidligere ektemann

Eksterne lenker
---------------

* (en) *The Equalizer 2* på Internet Movie Database Rediger på Wikidata

* (no) *The Equalizer 2* hos Filmfront Rediger på Wikidata

* (da) *The Equalizer 2* i Danmark Nationale Filminstitut Rediger på Wikidata

* (en) *The Equalizer 2* på AllMovie Rediger på Wikidata

* (fr) *The Equalizer 2* på Allociné Rediger på Wikidata

* (nl) *The Equalizer 2* på MovieMeter Rediger på Wikidata

* (en) *The Equalizer 2* på Rotten Tomatoes Rediger på Wikidata

* (en) *The Equalizer 2* på Metacritic Rediger på Wikidata

* (en) *The Equalizer 2* på Box Office Mojo Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** BBC Things
 |
I J.R.R. Tolkiens fictive verden Midgard var **Fornost Erain** (Sindarin *Kongens nord-festning*: av *for(n)* (nord) + *ost* (festning); og *Kogens Nordby*) en by i Eriador i den nordvestre delen av Midgard. Denne byen lå i den søndre enden av Nordmoene, omtrent 100 Númenoreanske mil nord for Bri; etter at Fornost Erain ble forlatt, ble stedet kjent som **Dødmanns Dike**, og ble oppsøkt bare av Ferdamennene. På den tiden da *Ringenes herre* er satt, hadde Fornost vært forlatt i nesten tusen år, og til og med ruinene av Kongens Nordby var overvokst med gress.

Det er ikke kjent når Fornost ble grunnlagt eller når kongene av Arnor flyttet hovedstaden fra Annúminas til Fornost, men det er kjent at kongene flyttet til Fornost en gang før år 861 i det tredje tidevervet, da kong Eärendur døde, og Arnor ble delt inn i tre kongeriker med Fornost som hovedstad i det største av disse tre, Arthedain.

I år 1974 T.T. ble Arthedain overvunnet av hærstyrker fra Angmar, de neleiret og tok Fornost, og kong Arvedui flyktet inn i det nordre landet og ble borte i Forochel isbukt. I det følgende året ble en flåte fra Gondor ledet av Eärnur opp til Mithlond, de kjempet mot Heksekonge av Angmar på slettene vest for Fornost, og beseiret han og hans hær, men Heksekongen unnslapp.

Portal: Litteratur
***The Eternal Sin*** er en amerikansk stumfilm fra 1917, regissert av Herbert Brenon.

Handling
--------

Gennaro, sønnen til Lucretia Borgia, lever uvitende om den virkelige identiteten til moren sin - som har giftet seg med hertugen av Ferrara. Etter at Lucretias bror blir myrdet av fem konspiratører - fedrene til Gennaros kjære venner. Men Lucretia torturerer de gamle mennene til døde. Senere reiser Gennaro og hans følgesvenner til Lucretias domene, og hun får se sønnen sin for aller første gang.

Hertugen, som tror han er kjæresten hennes, forgifter Gennaro - men Lucretia administrerer en motgift i tide og redder livet hans. Så planlegger hun å forgifte de fem vennene til sønnen hennes, på grunn av feilen deres fedre gjorde. Hun lykkes med å forgifte dem alle under en middag, hvor Gennaro også er en ubuden gjest. I forferdelse ber hun sønnen sin om å ta en motgift. Men han nekter og - i raseri - hevner han vennene sine ved å knivstikke Lucretia. Mens han ligger der døende, oppdager Gennaro endelig at hun faktisk var moren hans.

Skuespillere
------------

* Florence Reed som Lucretia Borgia.
* William E. Shay som The Duke of Ferrara.
* Stephen Grattan som broren til Lucretia.
* Richard Barthelmess som Gennaro.
* Alex Shannon som Rustighello.
* A.G. Parker som Maffio.
* M.J. Briggs som Astolpo.
* Edward Thorne som Jeppo.
* Elmer Patterson som Liverretto.
* Tony Merlo som Petrucci.

Referanser
----------

1. ↑  ; besøksdato: 12. april 2016.
2. ↑  The Eternal Sin
3. ↑  THE ETERNAL SIN

Eksterne lenker
---------------

* (en) *The Eternal Sin* på Internet Movie Database Rediger på Wikidata

* (en) *The Eternal Sin* på AllMovie Rediger på Wikidata

* (en) *The Eternal Sin* på American Film Institute Rediger på Wikidata

* (en) *The Eternal Sin* på Silent Era Rediger på Wikidata
**Diderich Maria Aall** (født 12. mai 1842 på Ulefoss, død 23. oktober 1889 i Oslo) var norsk jurist, skipsreder, kunsthistoriker og mesén.

Diderich Maria Aall var cand.jur. fra 1866, og bosatte seg etter en tid i Arendal hvor han var skipsreder, og deltok i etableringen av byens kunstforening. I 1880 flyttet han til Christiania for å overta stilling som inspektør ved Kunstforeningen der. I 1888 ble han ansatt som direktør ved *Skulpturmuseet*.

Aall hadde selv en stor kunstsamling, og understøttet flere kunstnere og kunstformål. Han døde forholdsvis ung, etter en tids sykeleie.

Han var sønnesønn av godseier og statsråd Niels Aall, og far til museumsdirektør Hans Aall. Diderich Maria Aall var dattersønn til eidsvollsmannen Didrich von Cappelen, Skien.

Litteratur
----------

* Haagen Krog Steffens: *Slægten Aall*, Kristiania 1908, med senere tilleggsbind
* Haagen Krog Steffens: *Norske Slægter 1912*, Gyldendalske Boghandel, Kristiania 1911

|  |  |
| --- | --- |
| Oppslagsverk/autoritetsdata | Historisk befolkningsregister
 |
**Frekvensomformer** er en elektroteknisk enhet som omformer vekselspenning med en gitt frekvens til vekselspenning med en annen frekvens og spenning. 

Frekvensomformere kan deles i to hovedformer:

* Frekvensormformere for elektrisk energi, normalt for elektriske motorer
* Frekvensomformere for kringkasting.

Omformere for elektrisk energi
------------------------------

I industriell sammenheng blir frekvensomformere som oftest brukt mellom et fast elektrisk nett (for eksempel 1- eller 3-fase 230V 50Hz) og en 3-fase vekselspenningsmotor for å kunne styre dennes turtall ved proporsjonalt å variere tilført spenning og frekvens. Dette kan være små motorer fra noen få watt og opp til store motorer på flere kilowatt. Eksempler på bruk er hastighetsregulering av pumper, vifter, industrimaskiner, tog m.m.

Omformere for kringkasting
--------------------------

Frekvensomformere, eller TV-omformere, ble brukt av Televerket til å endre frekvens for FM- og TV-sendinger. Dette er nødvendig for å hindre at det oppstår interferens for de mottakerne som samtidig mottar fra en hovedsender og en frekvensomformer.

«Gap filler»
------------

Også etter innføringen av DTV – Digitalt bakkenett, er det enkelte steder slik at mottakere ikke kan motta fra hovedsender på grunn av topografien. Her settes det forsatt inn omformere, nå gjerne omtalt som Gap filler, for å gi disse mottakerne signal. En slik omformer kan enten stå slik at den mottar fra en hovedsender, eller den kan være basert på mottak fra satellitt og omformer dette til et DTV-signal.

Eksterne lenker
---------------

* Frekvensomriktaren – industrins lyckopiller

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** NKC
 |
**Frekhaug vinduet** er en norsk vindusprodusent som holder til på Frekhaug, litt nord for Bergen. Frekhaug vinduet ble grunnlagt i 1938.

Historie
--------

Det første Frekhaug-vinduet ble laget 1938. I leide lokaler i det gamle garveriet på Frekhaug ble det produsert både vinduer, dører, kjøkken, trapper og møbler. Navnet var Frekhaug Trevarefabrikk og bak etableringen stod tre lokale snekkere.

I 1943 bygget Frekhaug Trevare sin første fabrikk ved kaien på Frekhaug. Til å begynne med var det ingen vei dit, og alle materialer og varer måtte fraktes med båt. Den lokale fergen mellom Salhus og Frekhaug ble også tatt i bruk som transportmiddel.

Etter hvert ble produksjonen mer spesialisert mot vinduer og balkongdører. I 1980 flyttet Frekhaug Trevarefabrikk inn i nye lokaler på Mjåtveit, og siden den gang er fabrikken utvidet fire ganger.

Eierskap
--------

Frekhaug Vinduet har siden 2007 vært en del av Inwido Norway.

Referanser
----------

1. ↑  «Vår historie - Frekhaug Vinduet». *www.frekhaug.no*. Besøkt 16. mars 2023.
2. ↑  «Eierskap - Frekhaug Vinduet». *www.frekhaug.no*. Besøkt 16. mars 2023.

Eksterne lenker
---------------

* (no) Offisielt nettsted Rediger på Wikidata

* (no) Offisiell blogg Rediger på Wikidata
* (no) Frekhaug vinduet på Facebook Rediger på Wikidata

* (no) Frekhaug vinduet på Instagram Rediger på Wikidata

* (no) Frekhaug vinduet på YouTube Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Fornyrdislag** (norrønt: *fornyrðislag*) er et versemål som brukes i den norrøne eddadiktninga. Ordet betyr «versemålet (*lag*) for gammelt ord (*forn orð*)».

Ei strofe i fornyrdislag består av *kortlinjer* – hver med to trykktunge stavelser – som er kopla sammen to og to til *langlinjer* ved hjelp av stavrim. (I ljodahått, derimot, er de to første linjene i hver halvstrofe bundet sammen med stavrim, og så rimer den tredje på seg sjøl.) Vanligst består strofen av åtte kortlinjer, som i Voluspå:

|  |  |  |
| --- | --- | --- |
| Finnask **æ**sir
á **I**ðavelli
ok um **m**oldþinur
**m**áttkan dœma
ok **m**innask þar
á **m**egindóma
ok á **F**imbultýs
**f**ornar rúnar. | **Æ**ser møttes
på **I**davollen,
taler om **m**ektige
**M**idgardsormen,
og **m**innes der
**m**aktfulle sagn
og **F**imbul-Tys
**f**ordums runer. |  |

Fornyrdislag er et metrum som brukes mest i episke (fortellende) dikt, til forskjell fra ljodahått, som brukes i Håvamål o.a. ikke-fortellende dikt.

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon
 |
**Fornmanna sögur** eller **Gamle sagaer** er en samling av Islendingesagaer. Originaltittelen på islandsk er *Fornmanna Sögur, eptir gömlum handritum*, dvs. *Gamle sagaer, etter gamle manuskripter*.

Fornmanna sögur er en serie på 12 bind utgitt av Det kongelige nordiske oldskriftselskab i årene 1825 - 37. Det var særlig trykte norske kongesagaer og publikasjoner knyttet til dem, som Jomsvikingenes saga og Knytlinga saga. Manuskriptene ble publisert på originalspråket islandsk. Det siste bindet inneholder også register over stedsnavn, gjenstander og materialer og over sjeldne ord.

Oldskriftselskabet så på seg selv som et pan-nordisk og internasjonalt samfunn, så det ble besluttet å oversette *Fornmanna sögur* til både dansk og latin for å presentere skriftene for den utdannede verden. Den danske versjonen heter *Oldnordiske sagaer*, og den latinske *Scripta historica Islandorum, de rebus gestis veterum borealium*, oversatt: *De historiske skriftene til Island og bedriftene til de gamle nordboerne*. Begge versjoner er utgitt i 12 bind, slik som originalutgivelsen.

Dansken Carl Christian Rafn, sekretær i Oldskriftselskabet og pådriver for dets arbeid, tok initiativ til utgivelsen, men selve forlagsarbeidet ble i stor grad utført av islendinger.

Alle bindene er tilgjengelig digitalt på Google Books og syv av dem også på Nasjonalbiblioteket. Sistnevnte har alle 12 bindene, men de øvrige fem er i "digitaliseringskøen".

Bind i *Fornmanna Sögur*
------------------------

1. Saga Ólafs konúngs Tryggvasonar, Vol I
2. Saga Ólafs konúngs Tryggvasonar, Vol II
3. Saga Ólafs konúngs Tryggvasonar, Vol III
4. Saga Ólafs konúngs hins Helga, Vol I
5. Saga Ólafs konúngs hins Helga, Vol II
6. Sögur Noregs konúngs Góða, Haralds konúngs Harðrða ok sona hans
7. Sögur Noregs konúnga frá Magnúss Erlíngssonar
8. Saga Sverris konúngs
9. Sögur Hákonar Sverrissonar, Guttorms Sigurðarsonar,
Ínga Bárðarsonar ok Hákonar Hákonarsonar til falls Skúla hertoga
10. Saga Hákonar Hákonarsonar frá falli Skúla hertoga;
brot sögu Magnúss Lagabætis
11. Jómsvíkíngasaga ok Knytlínga saga
12. Ríkisár Noregs og Dana-konúnga áratal markverðustu viðoburða vísur færðar til rétts máls;
Register yfir staðanörn, hluti ok efni og yfir sjaldgæf orð

Referanser
----------

1. ↑  Privat kommunikasjon med nb.no

Kilder
------

* Fornmanna Sögur in 12 volumes
**Dieter Borst** (født 12. mai 1950) er en tysk maler og skulptør. Som maler har han spesialisert seg i såkalt formløst eller uformet maleri (*Arte Informale*), se Tachisme. Det grunnleggende element i hans malerier er linjen som skinner gjennom de farvelagte elementer. Han er både abstrakt og minimalist. Han reduserer eller fjerner alle elementer fra det vesentlige fokus. Alle elementer er nedskalert til deres grunnleggende former.

Liv og virke
------------

Borst ble født Schramberg i 1950. I 1969 studerte han ved American School of Art i München. I 1972 tok han et halvt års studietur til Vest-Afrika. I 1973 begynte han med maleri og grafiske arbeider. I 1997 flyttet han til Gran Canaria. I 2007 mistet han sitt atelier i den store katastrofebrannen på Gran Canaria. Hundrevis av malerier fra ulike perioder fra hans kunstnerliv ble ugjenkallelig ødelagt.

Musser og gallerier
-------------------

Han er representert ved internasjonale utstillinger blant annet i:

* Broadway Gallery, New York
* Gallery Colonial House Inn, New York
* The Grand, Fort Lauderdale, Florida
* Galerie Tempestas, Köln
* Galeria de Arte, Spania/Gc

Malerier (utvalg)
-----------------

* 
* 
* 
* 
* 
* 
* 
* 
* 
* 
* 
*

Referanser
----------

1. ↑  «Dieter Borst» Arkivert 12. januar 2014 hos Wayback Machine. *NY Arts Magazine*
2. ↑  «Dieter Borst Kurzbeschreibung» Arkivert 4. mars 2014 hos Wayback Machine. *Kuenstler.haz.de*
3. ↑  «Dieter Borst» Arkivert 2013-09-21, hos Wayback Machine. *Lexikonia.de*

Litteratur
----------

* Neubauer, Diana (2013): *Dieter Borst - Art Informel 2013*, Bod (kun digital utgave), ISBN 978-3-7322-5015-8

Eksterne lenker
---------------

* Offisielt nettsted Rediger på Wikidata

* (en) Dieter Borst – kategori av bilder, video eller lyd på Commons Rediger på Wikidata

* (en) Dieter Borst – galleri av bilder, video eller lyd på Commons Rediger på Wikidata
* Oppslag på *Dieter Borst* i Det tyske nasjonalbiblioteket

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** SUDOC
 |
**Quincy Detenamo** (født 8. mars 1979 i Buada) er en naurisk vektløfter. Hans onkel, Vinson Detenamo, er tidligere parlamentsmedlem, og styreformann i den nauriske OL-komiteen; hans søskenbarn, Itte Detenamo, deltok blant annet i OL i Aten.

Han deltok i Commonwealth Games i 1998 og 2002, så vel som OL i Atlanta i 1996. I South Pacific Games i 1999 fikk han ny rekord i vektklassen 77 kg.

I august 2004 ble han arrestert for drapet på en deltidsprostituert i Australia. Rettssaken skulle begynne 6. august, men ble av ukjente årsaker utsatt. 7. mars 2005 ble den fortsatt, og en obduksjon viste til DNA fra Detenamo på liket. I juni kommer hans sak opp for høyesterett i Victoria;[] han må sitte i varetekt til da.[] Om han blir funnet skyldig kan han risikere livstid.[]

Referanser
----------

1. ↑   sports-reference.com, www.sports-reference.com, besøkt 20. januar 2016[Hentet fra Wikidata]

Eksterne lenker
---------------

* (en) Quincy Detenamo – Olympedia Rediger på Wikidata

* (en) Quincy Detenamo – Sports-Reference (OL-resultater – arkivert) Rediger på Wikidata

* (en) Quincy Detenamo – Commonwealth Games Federation Rediger på Wikidata

Portal: Nauru
En **forordning** svarte i dansk lovgivning, før avskaffelsen av eneveldet i Danmark, til det vi i dag kaller en lov rettet mot hele befolkningen, i motsetning til et reskript som var en befaling som kun var rettet mot kollegier og andre underordnede myndigheter. Dengang brukte man kun ordet «lov» om de aller viktigste som Kongeloven og Danske Lov. Etter innføringen av en demokratisk forfatning med Junigrunnloven i 1849 ble kun lover og anordninger anvendt i dansk lovgivning.

Forordningene, som i første omgang ble trykket og utgitt enkeltvis, ble også utgitt samlet i årganger til bruk for jurister. Juristen Jacob Henric Schou utarbeidet fra 1770-årene et verk som besto av alle utgitte forordninger fra 1660 og frem, heri tilføyet han dessuten de senere endringene i lovgivningen som hadde relevans for de enkelte forordningene. Verket ble etter hans død fortsatt av Janus Lauritz Andreas Kolderup-Rosenvinge og ført frem til 1849. Dessuten ble mange forordninger publisert i tidsskriftet *Collegial-Tidende*, som begynte å utkomme i 1798.

Kilder
------

**Forordning (Historisk):**

* Håndbog for danske Lokalhistorikere

Eksterne lenker
---------------

* Schous forordninger – 1. bind af Schous værk, indeholdende forordningerne udstedt under Christian 5. i digitaliseret udgave.
**Hafiz Mohammed Saeed** (født 1950) er en pakistansk aktivist. Han er blant grunnleggerne av den militante gruppen Lashkar-e-Taiba (LeT), og grunnla organisasjonen «Jamaat-ud-Dawa».

Bakgrunn
--------

Saeed er av bondeslekt. Ved delingen av Britisk India måtte familien migrere fra Haryana til Sargodha. Han studerte senere ved Universitetet i Lahore til mastergrad i arabisk og islamske studier. Fra 1974 underviste han ved Lahores tekniske universitet. Samtidig ble han oppnevnt til medlem av Pakistans statlige Råd for islamsk ideologi. I 1981 fikk han stipend til å studere ved Kong Saud-universitetet i Riyadh. Tilbake i Lahore tok han i 1985 initiativet til å starte organisasjonen «Jamaat-ud-Dawa», med humanitært islamsk formål.

Terrorisme
----------

I 2002 ble han arrestert som medlem av «Lashkar-e-Taiba», etter et attentat på Indias parlament.

Etter et nytt terrorangrep i 2006 ble han igjen arrestert

Etter terrorangrepene i Mumbai 26. november 2008 sendte India en formell forespørsel til FNs sikkerhetsråd om at de skulle sette gruppen «Jamaat-ud-Dawa» og Hafiz Saeed på listen over personer og organisasjoner som blir sanksjonert av FN for sin tilknytning til terrorisme. 

11. desember 2008 ble Hafiz Mohammed Saeed satt i husarrest da FN erklærte at «Jamaat-ud-Dawa» bare var et dekke for terroristaktivitetene til LeT. Saeed ble holdt i husarrest hjemlet i The Public Order-loven som tillater myndighetene å midlertidig holde enkeltpersoner innesperret dersom de anses som sannsynlig å skape uorden og bråk i samfunnet. Han ble holdt i husarrest frem til begynnelsen av juni 2009 da grunnlaget for å holde ham innesperret i en rettssak ble regnet som grunnlovsstridig og Saeed ble beordret løslatt fra husarresten.

Etter lang tids press fra India, USA og andre ble Saeed i 2019 dømt for finansiering av terrorvirksomhet. Han fikk femten års fengselsstraff.

Mens han satt i fengsel, ble familien hans utsatt for et bombeattentat 23. juni 2021. Pakistanske myndigheter anklaget India for attentatet.

Referanser
----------

1. ↑   archive.indianexpress.com[Hentet fra Wikidata]
2. ↑  «Pakistan and the Lashkar’s jihad in India» **(engelsk)**. The Hindu. 9. desember 2008. Arkivert fra originalen 12. desember 2008. Besøkt 13. januar 2022.
3. ↑  «My Story by Hafiz Saeed» **(engelsk)**. The Indian express. 8. april 2012.
4. ↑  «På randen av krig». Dagsavisen. 5. januar 2002. s. 14.
5. ↑  «Arrestert». Dagsavisen. 18. februar 2006. s. 18.
6. ↑  «Profile: Hafiz Mohammad Saeed» **(engelsk)**. BBC. 2. juni 2009.
7. ↑  «Chronology of indictment of JuD chief Hafiz Saeed» **(engelsk)**. outlookindia.com. 11. desember 2019.
8. ↑  «Pågrepet». Dagsavisen. 18. juli 2019. s. 17.
9. ↑  «Hafiz Saeed awarded 15-year jail in terror-financing case». The News International. 25. desember 2020.
10. ↑  «Pakistan NSA accuses India of orchestrating Lahore bomb attack» **(engelsk)**. Al Jazeera. 5. juli 2021.

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Fornicocassis*** er en slekt biller som tilhører familiegruppen bladbiller (Chrysomelidae).

Utseende
--------

Ganske små, ovale, halvblanke, rødbrunlige (i alle fall på døde eksemplarer) skjoldbiller. Sett frå siden er de hvelvede, høyest i den bakre delen. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen bredt oval, nokså jevnbred i midten. Pronotum er rundet, dekkvingenes "skuldre" lite framskytende. Kantene av pronotum og dekkvingene danner en nesten kontinuerlig kurve. Oversiden er ganske grovt punktert.

Levevis
-------

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse
----------

Slekten er vidt utbredt i Afrika.

Systematisk inndeling
---------------------

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien **Skjoldbiller**, Cassidinae Stephens, 1831
					- stamme (tribe) **Cassidini** Gyllenhal, 1813 – eneste gruppe som er representert i Europa
						* slekten ***Fornicocassis*** Spaeth, 1917
							+ *Fornicocassis obdurans* (Spaeth, 1917)
							+ *Fornicocassis rufocincta* Spaeth, 1917
							+ *Fornicocassis unicolor* Spaeth, 1934

Referanser
----------

Litteratur
----------

* Borowiec, L. 1999. *A world catalogue of the Cassidinae (Coleoptera: Chrysomelidae)*. Biologica Silesiae, Wroclaw.
* *Fornicocassis* på ITIS

Eksterne lenker
---------------

* (en) *Fornicocassis* i Encyclopedia of Life Rediger på Wikidata

* (en) *Fornicocassis* i Global Biodiversity Information Facility Rediger på Wikidata

* (en) *Fornicocassis* hos ITIS Rediger på Wikidata
* Cassidinae of the world – an interactive manual (Coleoptera: Chrysomelidae)

* (en) Cassidinae – kategori av bilder, video eller lyd på Commons
Festningsanlegget ved **Quilmes** ligger nordvest i Argentina, lengst vest i provinsen Tucumán. Den ble bygd av folkeslaget quilmes som beskyttelse mot angrep av spanierne.

Den største delen av anlegget ligger ved ei fjellside i en nisje med god oversikt, noe som var avgjørende i en krigersk konfrontasjon.

Ruinene ved Quilmes ble oppdaget 1888 av Samuel Alejandro Lafone Quevedo, arkeologen Juan Bautista Ambrosetti ved Universidad de Buenos Aires begynte i 1897 å undersøke ruinene. Restaureringen av anlegget begynte 1978 av en forskergruppe ledet av Norberto Pelissero. I dag blir arbeidet kritisert for at restaureringskriteriene heller viser turistiske enn antropologiske aspekter.

* Oversikt over Ruinas de los QuilmesOversikt over Ruinas de los Quilmes
* Ruinene sett fra dalenRuinene sett fra dalen

Referanser
----------

1. ↑  «"Ruinas" de Quilmes, la historia de un despropósito» (PDF) **(spansk)**. Sosa, Jorge. 2007. Arkivert fra originalen (PDF) 4. mars 2016. Besøkt 30. september 2015.
2. ↑  Tamagnini, Marcela (2006). *Problemáticas de la arqueología contemporánea, Volume 1* **(spansk)**. Univ Nacional de Río Cuarto. s. 316. ISBN 978-950-665-404-7.

Eksterne lenker
---------------

* (en) Ruinas de Quilmes – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Fornorsking** er assimilering av kulturelle og etniske minoriteter inn i den dominerende majoritetskulturen i Norge.

Begrepet har særlig blitt brukt om norske myndigheters aktive assimilasjonspolitikk mot samer og kvener i Nord-Norge fra midten av 1800-tallet, og frem mot ideer om kulturell likestilling sakte vokste frem etter andre verdenskrig. Også andre minoritetskulturer som tatere og sigøynere har vært utsatt for fornorskingspolitikk.

Stortinget vedtok 20. juni 2017 å opprette en statlig sannhetskommisjon som skal granske konsekvensene av fornorskningspolitikken som har vært ført. Dette skjedde etter forslag fra flere parter, bl.a. Sametinget og stortingsrepresentantene Kirsti Bergstø og Torgeir Knag Fylkesnes. I 2018 ble sammensetning og mandat for kommisjonen vedtatt.

Se også
-------

* Fornorsking av samer
* Finnifisering
* Den finske fare

Referanser
----------

1. ↑  NOU 2015: 7 Assimilering og motstand— Norsk politikk overfor taterne/romanifolket fra 1850 til i dag
2. ↑  Hemmelig notat avslører hvordan regjeringen vil unngå granskning av fornorskningen - NRK
3. ↑  Representantforslag 30 S (2016–2017): *Representantforslag fra stortingsrepresentantene Kirsti Bergstø og Torgeir Knag Fylkesnes om en sannhetskommisjon for fornorskningspolitikk og urett begått mot det samiske og kvenske folk i Norge*; stortinget.no
4. ↑
***All Soul's Eve*** er en amerikansk stumfilm fra 1921, regissert av Chester Franklin.

Handling
--------

Nora O'Hallahan er en ung kvinne som bor i Irland, som er overbevist om at åndene etter de døde kan komme tilbake for å besøke folk som de døde hadde elsket mens de var i live. Moren hennes bor i Amerika, og Nora seiler dit for å besøke henne. Men når hun endelig kommer frem oppdager Nora at moren hennes allerede er død. Hun tar seg deretter en stilling som sykepleier hjemme hos familien Heath. Roger Heath arbeider som skulptør. Han og kona Alice har en ung sønn, Peter, sammen. Olivia Larkin er forelsket i Roger, og er ekstremt misunnelig på Alice Heath. Når hun finner ut at hun ikke klarer å lokke Roger vekk fra hans kone overbeviser hun Lawson - en sprø mann som bor i den lokale skogen - om at Alice Heath er den som er ansvarlig for alle problemene hans. Lawson myrder Alice, og Roger - knust av sin kones død - forsømmer både arbeidet sitt og sønnen sin. Han henvender seg til alkohol og Olivia, for å finne trøst.

En dag blir unge Peter Heath alvorlig syk. Nora, som har tatt hånd om ham, forsøker å vekke Roger - men han er alt for påvirket av alkohol til å respondere. Nora sender derfor bud etter Dr. McAllister. Men før doktoren rekker å komme frem stiger sjelen til Alice Heath ned fra himmelen og - uten å kunne redde sønnen sin - overfører hun kjærligheten hun har til ham over på Nora, noe som også redder Peters liv. Etter denne hendelsen legger Roger merke til at Nora blir stadig mer lik Alice, både i utseende og i væremåte. Roger ber henne posere for ham slik at han kan fullføre sitt nyeste mesterverk - en skulptur av Alice - og han innser etter hvert at han virkelig elsker Nora. Men Olivia blir forfulgt til sin død i en innsjø på grunn av Lawson. Nora blir deretter Rogers nye kone, og ste-mor til lille Peter.

Skuespillere
------------

* Mary Miles Minter som Alice Heath / Nora O'Hallahan
* Jack Holt som Roger Heath
* Carmen Phillips som Olivia Larkin
* Clarence Geldart som Dr. Sandy McAllister
* Michael D. Moore som Peter Heath
* Fanny Midgley som Mrs. O'Hallahan
* Lottie Williams som Belle Emerson
* Alice Knowland
* Lucien Littlefield

Referanser
----------

1. ↑  All Souls’ Eve
2. ↑  ALL SOULS' EVE

Eksterne lenker
---------------

* (en) *All Soul's Eve* på Internet Movie Database Rediger på Wikidata

* (en) *All Soul's Eve* på AllMovie Rediger på Wikidata

* (en) *All Soul's Eve* på American Film Institute Rediger på Wikidata
**Workshop** er et engelsk ord som kan oversettes til verksted, et sted for å konstruere eller reparere gods.

Ordet brukes også i overført betydning om økter hvor man skal samarbeide om kunnskapsarbeid, for eksempel viseverksted eller idéverksted. Noen andre mulige oversettelser, avhengig av kontekst, kan være arbeidsmøte, aktivitetsgruppe, arbeidsverksted, arbeidsøkt, opplæringsøkt, eller arbeidsseminar eller en konferanse med gruppearbeid og faglig diskusjon.

**Workshop** kan også referere til:

Korte aktiviteter med samarbeid
-------------------------------

* Plansmie, en intens periode med design eller planlegging aktivitet
* Studiering eller studiesirkel, en gruppe personer som møtes for å studere i fellesskap
* Lesesirkel, sted hvor lesere samles for å diskutere bøker
* Skrivesirkel, en samling hvor forfattere samles for kritikk og inspirasjon
* Opplæringsmøte (*training workshop*)
* Skuespillerkurs eller -seminar (*acting workshop*)

Kunst og underholdning
----------------------

* *Steam Workshop*, en funksjon i Steam som lar brukere lage og dele brukerlagd innhold
* *Workshop*, en sang fra Beach Boys-albumet Smile
* Workshop Jazz Records, et datterselskap av Motown aktivt fra 1962 til 1964

Annet
-----

* Forlagssystem (engelsk: *workshop system*), et produksjonssystem hvor småskala underleveranser utføres på akkord ute hos håndverkere, som for eksempel smeder

Se også
-------

* Bilverksted

Dette er en pekerside og inneholder kun pekere til forskjellige betydninger av dette ordet. Hvis du har fulgt en lenke hit, kan du kanskje gå tilbake og rette den, så den peker direkte til riktig artikkel. Se alle artikler som begynner med *Workshop*.